Postimees 10.01.2005 kirjutab, et BMW  ähvardab Volkswagenit lüüa. Nonsense.ee püstolreporter tegi välkvisiidi Saksamaale, et asja lähemalt uurida.    Nonsense.ee küsimusele, kas BMW-l on tõesti selline kavatsus, vastas küsitu: "On tõesti selline kavatsus. Ta raisk on ju kuradi ülbe - kogu aeg käib siin hoovipeal ülbamas. Ütles mulle, et mu auto on saast ja siis sülitas maha. loomulikult tahan ma talle raisale kere peale anda!"    Volkswagenilt Nonsense ajakirjanikul tabada ei õnnestunud. Tema mobiil oli kogu päeva postkastis.  Veidi käreda mehehäälega loetud sõnum teatas: "Tere, siin Volkswagen. Ei saa praegu Teie kõnele vastata. Helistage palun hiljem uuesti. Ja see kuradi BMW valetab, nii et suu suitseb. Kaabakas selline!"    Mõlemat osapoolt hästi tundva isiku sõnul on Volkswagen ilmselt mõneks ajaks isikliku turvalisuse kaalutlusel elukohta vahetanud. Samuti avaldas ta lootust, et olukord laheneb rahulikult ning füüsilise vägivallani asi ei jõua.    Kaks aastat tagasi lõi Ford sarnastel asjaoludel Volvot.    Autor:  Mihkel Oras, Baier